Ġenituri li kienu qegħdin jistennew lil uliedhom ħerġin mill-iskola Santa Monica fil-Gżira assisstew għall-ġlieda li nqalgħet bejn sitt persuni x’aktarx Għarab għall-ħabta tas-2.00 p.m. Ġenituri li tkellmu ma’ tvm.com.mt qalu li l-ġlieda bejn il-persuni ta’ nazzjonalità barranija kienet waħda qalila tant li spiċċaw jitfgħu xi ġebel lil xulxin. Huma qalu li ċemplu lill-pulizija biex imorru jikkontrollaw is-sitwazzjoni, madankollu laħqu telqu minn fuq il-post b’tnejn minnhom f’karozza bi pjanċi barranin.